**ΟΔΗΓΙΕΣ ΠΛΟΥ**

Ο Ναυταθλητικός Όμιλος 78 θα διοργανώσει Open Πανελλήνιο Διασυλλογικό Αγώνα Σκαφών Κλάσης J24 και Platu 25 «OD KALLITHEA CUP» από τις 16 Απριλίου 2022 μέχρι και τις 17 Απριλίου 2022. Η διοργάνωση τελείται υπό την αιγίδα της Ελληνικής Ιστιοπλοϊκής Ομοσπονδίας (Ε.Ι.Ο.).

*Η σημειογραφία [NP] σημαίνει ότι για τον κανόνα που επισημαίνεται, δεν μπορεί να υποβληθεί ένσταση από σκάφος. Αυτό αλλάζει τον 60.1(a).*

*Η σημειογραφία [SP] σημαίνει ότι για τον κανόνα που επισημαίνεται μπορεί να εφαρμοστεί, μια σταθερή ποινή (standard penalty) από την επιτροπή αγώνων ή την τεχνική επιτροπή χωρίς ακρόαση. Αυτό αλλάζει τους RRS 63.1 και A5.*

**1. ΚΑΝΟΝΕΣ**

**1.1.** Η διοργάνωση θα διέπεται από τους κανόνες όπως αυτοί ορίζονται στους «Διεθνείς Κανόνες Αγώνων Ιστιοπλοΐας της WS 2021- 2024» (RRS).

**1.2.** Τους Κανόνες της Διεθνούς Κλάσης J/24 (IJCA).

**1.3.** Τους Κανόνες της Διεθνούς Κλάσης Platu25.

**1.4.** Οι Διατάξεις της Εθνικής Αρχής.

Όλα τα παραπάνω έγγραφα μπορούν να βρεθούν στον ηλεκτρονικό πίνακα ανακοινώσεων της διοργάνωσης.

**1.5.** Ο κανόνας C2.1(b) της IJCA αντικαθίσταται από τον κανόνα J.4.3 της IJCA, ο οποίος επιτρέπει περιορισμένη αντικατάσταση των μελών του πληρώματος ενός σκάφους.

**1.6.** Ο κανόνας C.10.2 της IJCA αντικαθίσταται από τον κανόνα J.2 της IJCA, ο οποίος επιτρέπει εφεδρικό μπαλόνι με περιορισμούς.

**1.7.** [DP] Ο κανόνας 40.1 θα εφαρμόζεται εάν επιδειχθεί η σημαία Y, σύμφωνα με τον κανόνα 40.2.

1.8 Σε περίπτωση αντίφασης ανάμεσα στην προκήρυξη και τις οδηγίες πλου, υπερισχύουν οι οδηγίες πλου. Αυτό αλλάζει τον κανόνα 63.7.

**2. ΑΝΑΚΟΙΝΩΣΕΙΣ ΠΡΟΣ ΤΟΥΣ ΑΓΩΝΙΖΟΜΕΝΟΥΣ**

**2.1.** Ο επίσημος πίνακας ανακοινώσεων της διοργάνωσης είναι στην ιστοσελίδα <https://www.racingrulesofsailing.org/documents/3636/event>.

**3. ΑΛΛΑΓΕΣ ΣΤΙΣ ΟΔΗΓΙΕΣ ΠΛΟΥ**

Οποιαδήποτε αλλαγή στις οδηγίες πλου θα αναρτάται στον επίσημο πίνακα ανακοινώσεων πριν τις 09:00 της ημέρας που θα τίθεται σε ισχύ, εκτός από οποιανδήποτε αλλαγή στο πρόγραμμα των αγώνων που θα αναρτάται πριν τις 21.00 της προηγούμενης ημέρας από αυτήν που θα τίθεται σε ισχύ.

**4. ΣΗΜΑΤΑ ΣΤΗ ΣΤΕΡΙΑ**

**4.1.** Τα σήματα στη στεριά θα επιδεικνύονται στον ιστό που βρίσκεται στις εγκαταστάσεις της Ελληνικής Ιστιοπλοϊκής Ομοσπονδίας (ΕΙΟ).

**4.2.** Όταν ο απαντητικός επισείων AP επιδεικνύεται στην στεριά, αυτό σημαίνει: «Η ιστιοδρομία αναβάλλεται. Το προειδοποιητικό σήμα δεν θα δοθεί νωρίτερα από τριάντα (30) λεπτά μετά την υποστολή του AP». Αυτό αλλάζει τα Σήματα Αγώνων.

**5. ΑΓΩΝΙΣΤΙΚΟΣ ΣΧΕΔΙΑΣΜΟΣ**

**5.1.** Τα σκάφη σε κάθε κλάση θα αγωνιστούν σε μία σειρά που θα αποτελείται συνολικά από έξι (6) ιστιοδρομίες.

**6. ΣΗΜΑΤΑ ΚΛΑΣΕΩΝ**

**6.1.** Τα σήματα κλάσης θα είναι σημαίες με το σήμα της αντίστοιχης κλάσης όπως παρακάτω:

|  |  |  |
| --- | --- | --- |
| **Κλάση** | **Σημαία Κλάσης** | **Φόντο** |
| *J 24* | *J 24* | *Λευκό* |
| *Platu 25* | *Platu 25* | *Λευκό* |

**7. ΠΡΟΓΡΑΜΜΑ**

**7.1.** Το πρόγραμμα του Αγώνα είναι το ακόλουθο:

|  |  |  |  |
| --- | --- | --- | --- |
| **Ημέρα** | **Ημ/νια** | **Πρόγραμμα Αγώνων** | **Προειδοποιητικό**  **Σήμα / Ώρα** |
| Σάββατο | 16/4/2022 | Εγγραφή/ Έλεγχος-  Επιθεώρηση Σκαφών/ Καθέλκυση | 09:00 |
| Συγκέντρωση Κυβερνητών | 10:00 |
| Ιστιοδρομίες | 13:00 |
| Κυριακή | 17/4/2022 | Ιστιοδρομίες | 13:00 |
| Απονομές | 19:00 |

**7.2.** Ο προγραμματισμένος αριθμός ιστιοδρομιών ορίζεται σε 6.

**7.3** Έχουν προγραμματιστεί 3 ιστιοδρομίες την ημέρα. Η Επιτροπή Αγώνα μπορεί να μετατρέψει το πρόγραμμα των ιστιοδρομιών ανάλογα με τις καιρικές συνθήκες. Μία έξτρα ιστιοδρομία την ημέρα μπορεί να πραγματοποιηθεί, υπό τον όρο ότι θα ξεπεράσει τον προγραμματισμένο αριθμό ιστιοδρομιών της ημέρας μόνο κατά μία.

**7.4.** Την τελευταία ημέρα της διοργάνωσης δε θα δοθεί προειδοποιητικό σήμα μετά τις 18:00, παρά μόνον μετά από γενική ανάκληση.

**8. ΠΕΡΙΟΧΗ ΙΣΤΙΟΔΡΟΜΙΩΝ**

**8.1** Οι ιστιοδρομίες θα διεξαχθούν στον Κόλπο του Δέλτα Φαλήρου.

**9. ΔΙΑΔΡΟΜΕΣ**

**9.1.** Λεπτομέρειες των διαδρομών φαίνονται στο συνημμένο **ΠΡΟΣΑΡΤΗΜΑ Ι**.

**10. ΣΗΜΕΙΑ ΣΤΡΟΦΗΣ**

**10.1.** Τα σημεία στροφής είναι ως εξής:

- Τα Σημεία Νο. 1 θα είναι **κυλινδρική κίτρινη σημαδούρα**.

**10.2**. Τα ακόλουθα σημεία στροφής, Νο. 1 και Pin πρέπει να αφεθούν αριστερά.

**10.2.** Το σημείο αλλαγής θα είναι **κυλινδρική πορτοκαλί σημαδούρα.**

**10.3.** Τα σημεία της εκκίνησης θα είναι το σκάφος της επιτροπής αγώνα με πορτοκαλί σημαία και τα RC και **κυλινδρική κίτρινη σημαδούρα** στο άλλο άκρο.

**10.4.** Τα σημεία τερματισμού θα είναι σημαία μπλε χρώματος στο σκάφος της επιτροπής αγώνων και ποντισμένης σημαδούρας με ιστό και **σημαία κόκκινου χρώματος** στο άλλο άκρο.

**11. ΕΚΚΙΝΗΣΗ**

**11.1.** Η γραμμή της εκκίνησης ορίζεται μεταξύ σημαίας πορτοκαλί χρώματος στο σκάφος της επιτροπής αγώνων και κυλινδρικής κίτρινης σημαδούρας στο άλλο άκρο.

**11.2.** Ένα σκάφος που θα εκκινήσει αργότερα από 10 λεπτά μετά το σήμα της εκκίνησης, θα βαθμολογείται ως μη εκκινήσαν (DNS) χωρίς ακρόαση. Αυτό αλλάζει τους κανόνες Α5.1 και Α5.2..

**12. ΑΛΛΑΓΗ ΤΟΥ ΕΠΟΜΕΝΟΥ ΣΚΕΛΟΥΣ ΤΗΣ ΔΙΑΔΡΟΜΗΣ**

**12.1** Η Επιτροπή Αγώνων για να αλλάξει το επόμενο σκέλος της διαδρομής θα:

(a) ποντίσει ένα νέο σημείο ή

(b) θα μετακινήσει την γραμμή τερματισμού

Αν ποντιστεί ένα νέο σημείο τότε το αρχικό σημείο θα αφαιρεθεί το ταχύτερο δυνατόν. Σε περίπτωση αλλαγής του νέου σημείου, θα ποντιστεί το αρχικό σημείο.

**13. ΤΕΡΜΑΤΙΣΜΟΣ**

**13.1.** Η γραμμή του τερματισμού ορίζεται μεταξύ σημαίας μπλε χρώματος στο σκάφος της επιτροπής αγώνων και ποντισμένης σημαδούρας με ιστό και σημαία κόκκινου χρώματος.

**14. ΣΥΣΤΗΜΑ ΠΟΙΝΩΝ**

**14.1.** Ένα σκάφος, που εκτέλεσε μια ποινή ή αποσύρεται σύμφωνα με τον κανόνα 44.1 ή παραβίασε ένα κανόνα που καθορίζεται στην Προκήρυξη του αγώνα, οφείλει να υποβάλει «Δήλωση Μη Τήρησης Κανονισμών» (Acknowledgement Form) στα γραφεία της Επιτροπής Αγώνων μέσα στο χρονικό όριο υποβολής ενστάσεων**.**

**14.2.** Ανακοίνωση σχετικά με ενστάσεις από την επιτροπή αγώνων, την τεχνική επιτροπή ή την επιτροπή ενστάσεων, θα αναρτάται στον πίνακα ανακοινώσεων για την ενημέρωση των αγωνιζομένων σύμφωνα με τον RRS 61.1(b).

**14.3.** Για παραβάσεις των κανόνων κλάσεων, είναι στην ευχέρεια της επιτροπής ενστάσεων να επιβάλει κάθε ποινή διαφορετική από αποκλεισμό (DSQ). Για παραβάσεις των κανόνων της κλάσης IJCA ισχύουν οι εναλλακτικές ποινές που περιγράφονται στο **ΠΡΟΣΑΡΤΗΜΑ ΙΙ.**

**15. ΧΡΟΝΙΚΑ ΟΡΙΑ ΚΑΙ ΣΤΟΧΟΙ**

**15.1.** Τα χρονικά όρια και η επιδιωκόμενη διάρκεια της κάθε ιστιοδρομίας, σε λεπτά, είναι όπως παρακάτω:

|  |  |  |  |
| --- | --- | --- | --- |
| **Κλάση** | **Χρονικό Όριο Ιστιοδρομίας** | **Χρονικό Όριο Τερματισμού μετά το 1ο σκάφος** | **Target Time** |
| *J 24* | *90 λεπτά* | *20 λεπτά* | *60 λεπτά* |
| *Platu 25* | *90 λεπτά* | *20 λεπτά* | *60 λεπτά* |

**15.2.** Αν ένα σκάφος δεν τερματίσει μέσα στο όριο τερματισμού μετά από το 1ο σκάφος, πρέπει να βαθμολογηθεί ως DNF χωρίς ακρόαση. Αυτό αλλάζει τους κανόνες 63.1 και A5.

**15.3.** Αποτυχία να επιτευχθούν τα Target Time δε θα αποτελεί αιτία για αίτηση αποκατάστασης. Αυτό αλλάζει τον κανόνα 62.1(a).

**16. ΕΝΣΤΑΣΕΙΣ ΚΑΙ ΑΙΤΗΣΕΙΣ ΓΙΑ ΑΠΟΚΑΤΑΣΤΑΣΗ**

**16.1.** Για κάθε κλάση, το χρονικό όριο υποβολής ενστάσεων για ένα συμβάν που παρατηρήθηκε στην περιοχή των αγώνων είναι <60 λεπτά> μετά τον τερματισμό του τελευταίου σκάφους στην τελευταία ιστιοδρομία της ημέρας ή την εγκατάλειψη ή την αναβολή των ιστιοδρομιών για την ημέρα από την επιτροπή αγώνων. Το χρονικό όριο υποβολής ενστάσεων θα αναρτάται στον επίσημο πίνακα ανακοινώσεων.

**16.2** Έντυπα ενστάσεων θα είναι διαθέσιμα στη γραμματεία των αγώνων ή ηλεκτρονικά στη ακόλουθη διεύθυνση <https://www.racingrulesofsailing.org/documents/3636/event>

**16.3** Ανακοίνωση προς τους αγωνιζόμενους σχετικά με τις ακροάσεις στις οποίες συμμετέχουν ως διάδικοι ή κατονομάζονται ως μάρτυρες, θα αναρτηθεί στον πίνακα ανακοινώσεων το αργότερο <δεκαπέντε (15) λεπτά> μετά τη λήξη του χρονικού ορίου υποβολής ενστάσεων. Ακροάσεις μπορεί να προγραμματιστούν μέχρι και <τριάντα (30) λεπτά> πριν το τέλος του χρονικού ορίου ενστάσεων και θα εκδικάζονται στο Δωμάτιο Επιτροπής Ενστάσεων.

**16.4.** Ανακοινώσεις σταθερών ποινών που επιβάλλονται από την Επιτροπή́ Αγώνα, Επιτροπή Ενστάσεων ή Τεχνική Επιτροπή χωρίς ακρόαση, θα αναρτώνται στον Επίσημο Πίνακα Ανακοινώσεων εντός του χρονικού́ ορίου υποβολής ενστάσεων.

**17. ΒΑΘΜΟΛΟΓΙΑ**

**17.1.** Ο αγώνας είναι έγκυρος, εφόσον ολοκληρωθούν 3 ιστιοδρομίες.

**17.2.** Εφόσον πραγματοποιηθούν λιγότερες από 5 ιστιοδρομίες, η βαθμολογία κάθε σκάφους στην σειρά θα είναι το άθροισμα των βαθμολογιών που έλαβε σε κάθε ιστιοδρομία.

**17.3.** Εφόσον ολοκληρωθούν 5 και πλέον ιστιοδρομίες, η βαθμολογία κάθε σκάφους στη σειρά θα είναι το άθροισμα των βαθμολογιών που έλαβε σε κάθε ιστιοδρομία εξαιρουμένης της χειρότερης.

**18. ΕΠΑΘΛΑ**

**18.1.** Θα απονεμηθούν έπαθλα στους 3 πρώτους νικητές του αγώνα

**19. [DP] ΙΠΤΑΜΕΝΕΣ ΣΥΣΚΕΥΕΣ**

Απαγορεύεται από τους αγωνιζόμενους και την ομάδα υποστήριξης τους η χρήση στην περιοχή των αγώνων, οποιασδήποτε ιπτάμενης συσκευής (drone) για οποιοδήποτε λόγο, από μία ώρα πριν την εκκίνηση, κατά την διάρκεια των ιστιοδρομιών έως και μία ώρα μετά την λήξη τους.

**20. ΕΠΙΤΡΟΠΕΣ**

**ΕΠΙΤΡΟΠΗ ΑΓΩΝΑ**


ΠΡΟΕΔΡΟΣ: Χανιώτης Κωνσταντίνος

**ΕΠΙΤΡΟΠΗ ΕΝΣΤΑΣΕΩΝ:**

ΠΡΟΕΔΡΟΣ: Κουρής Σταύρος

Παπασπύρου Γιάννης

**ΠΡΟΣΑΡΤΗΜΑ Ι - ΔΙΑΔΡΟΜΕΣ**

****

**Διαδρομή L2:** *Εκκίνηση – 1 – Pin – 1 – Pin – Τερματισμός.*

*Όλα τα σημεία θα αφήνονται αριστερά.*

**Διαδρομή L3:** *Εκκίνηση – 1 – Pin – 1 – Pin – 1 – Pin – Τερματισμός.*

*Όλα τα σημεία θα αφήνονται αριστερά.*

**ΠΡΟΣΑΡΤΗΜΑ ΙΙ – ΕΝΑΛΛΑΚΤΙΚΕΣ ΠΟΙΝΕΣ ΓΙΑ ΠΑΡΑΒΙΑΣΗ ΜΕΡΟΥΣ ΤΩΝ ΚΑΝΟΝΩΝ ΤΗΣ IJCA**

Θα ισχύσουν οι παρακάτω εναλλακτικές ποινές για παραβίαση μέρους των κανονισμών της IJCA. Όλες αυτές οι ποινές θα υπολογίζονται σύμφωνα με τον κανονισμό 44.3(c) των RRS.

|  |  |  |
| --- | --- | --- |
| Καν. Κλάσης | Παράβαση | Βαθμ. Ποινής |
| B.3 | Αντίγραφο Πιστοποιητικού ή της Φόρμας Καταμέτρησης με την Κατάσταση Απογραφής των Υποχρεωτικών και Προαιρετικών Εξαρτημάτων (Κανόνας 3.7.3) δε διατηρούνται επί του σκάφους | 20% |
| C.4 | Η διαφήμιση δεν είναι σύμφωνη με τους περιορισμούς | 20% |
| C.9.4 & C.9.5 | Το γραντί ή/και η ποδιά της Μεγίστης είναι εκτός των διακριτικών ζωνών (κανονισμοί 3.5.2(d) και 3.5.5(c)) | 20% |
| C.5.1(a)1 | Διασωστικός κουβάς, ελάχιστης χωρητικότητας 9 λίτρων, συνδεδεμένος με αναδέτη δε διατηρείται επί του σκάφους | 20% |
| C.7.2(a)(9) | Η πυξίδα δεν είναι εγκαταστημένη ή δε λειτουργεί | 20% |
| C.5.1(a)(4) | Το πέταλο και η προσαρτημένη άγκυρα θαλάσσης δεν είναι πάνω στο κατάστρωμα και έτοιμα για χρήση | 20% |
| C.5.1(a)(5) | Το υποχρεωτικό κουτί πρώτων βοηθειών και το εγχειρίδιο χρήσης του δεν διατηρούνται επί του σκάφους | 20% |
| C.5.1(b)(1) C.5.1(a)(2) C.5.2(a)(10) | Οποιοδήποτε εκ των άγκυρας, εξωλέμβιας μηχανής, μπαταρίας και ντεπόζιτο βενζίνης δεν είναι ασφαλισμένα έναντι μετακίνησης | 20% |
| C.7.3(a)(11) | Ελαστικά σχοινιά, πέραν των εξαιρέσεων, χρησιμοποιούνται στα σταθερά και κινητά εξαρτήματα | 20% |
| C.5.3 | Η αποθήκευση των υποχρεωτικών/προαιρετικών εξαρτημάτων πέραν των πανιών πάνω από την καρίνα εντός της καμπίνας | 20% |
|  | Η αφαίρεση του τιμονιού από το νερό όταν οι Οδηγίες Πλου αναφέρουν ότι δεν επιτρέπεται η ανέλκυση του σκάφους κατά τη διάρκεια των αγώνων | 20% |
|  | Οποιοδήποτε εκ των πυροσβεστήρα, σωσιβίων, και κόφτη δε διατηρείται επί του σκάφους | 20% |

Στην περίπτωση που σκάφος λάβει μία εκ των παραπάνω ποινών, η απόφαση θα προσδιορίζει και κατά πόσο η ίδια ποινή θα επιβάλλεται σε επιμέρους ιστιοδρομίες κατά τις οποίες η ίδια παράβαση ενδέχεται να είχε πραγματοποιηθεί.